Raport de activitate
· 2025 -
Funcție:
VICEPRIMAR ORAŞ BUZIAŞ,

                  CONSILIER LOCAL DIN PARTEA PNL, ÎN CADRUL CONSILIULUI LOCAL ORAŞ BUZIAŞ
Entitate:
Consiliul local al orasului BUZIAŞ, mandatul 2020 – 2024
                      Consiliul local al orasului BUZIAŞ, mandatul 2024 – 2028

             Având în vedere faptul că activitatea consilierului local este reglementată de Codul Administrativ, iar, conform prevederilor art. 225, alin. 2 din Codul Administrativ, cu modificările şi completările ulterioare,  aleşii locali având această calitate, au obligaţia să prezinte un raport anual de activitate. 

Dupa validarea noului mandat de consilier local al subsemnatului aferent perioadei 2024 – 2028, s-a aprobat alegerea subsemnatului în calitate de viceprimar al orasului Buzias, adoptându-se în acest sens Hotãrârea nr. 71 din 05.11.2024 .

Întreaga activitate desfăşurată este în conformitate cu prevederile Codului Administrativ, cu modificările şi completările ulterioare, precum şi cu prevederile Regulamentului de Organizare și Funcționare a Consiliului Local al Orasului Buziaş şi ale celorlaltor acte normative incidente, activând în calitate de președinte, respectiv membru în cadrul următoarelor Comisii de specialitate  : 
COMISIA  PENTRU ORGANIZARE ŞI DEZVOLTARE URBANISTICĂ , AMENAJAREA TERITORIULUI , REALIZAREA LUCRĂRILOR  PUBLICE, PROTECŢIA MEDIULUI,  CONSERVAREA MONUMENTELOR ISTORICE DE ARHITECTURĂ, A PARCURILOR ŞI REZERVAŢIILOR ISTORICE DE ARHITECTURĂ, A PARCURILOR ŞI REZERVAŢIILOR NATURALE - PREŞEDINTE.

COMISIA PENTRU PROGRAME DE DEZVOLTARE ECONOMICO-SOCIALĂ, BUGET, FINANŢE, IMPOZITE ŞI TAXE, ADMINISTRAREA DOMENIULUI PUBLIC ŞI PRIVAT, SERVICII, COMERŢ ŞI AGRICULTURĂ – MEMBRU.
 Ulterior, in noul mandat de consilier local, aferent perioadei 2024 – 2028, urmare a adoptarii  Hotararii Consiliului Local al orasului Buzias nr. 69 din 05.11.2024 privind  aprobarea numarului, organizarea și stabilirea componenței Comisiilor de specialitate ale Consiliului Local Buzias, subsemnatul detin functia de președinte al  Comisiei pentru organizare şi dezvoltare urbanistică, amenajarea  teritoriului, realizarea lucrărilor  publice, protecţia mediului, conservarea  monumentelor istorice, de arhitectură, a parcurilor şi rezervaţiilor istorice de arhitectură, a parcurilor şi rezervaţiilor naturale , indeplinind atributiile specifice acestei functii, in conformitate cu prevederile Ordinului nr. 25/2021 si ale Codului administrativ.
   De asemenea, potrivit aceleiasi Hotarari, detin si calitatea de secretar in cadrul Comisia pentru turism, cultură, culte, tineret şi sport, asigurand lucrarile de secretariat ale acestei comisii de specialitate.
     În calitatea subsemnatului de viceprimar, precum şi luând în considerare prevederile Codului Administrativ, cu modificările şi completările ulterioare, incidente acestei activităţi, am înlocuit primarul unităţii administrativ teritoriale Buziaş în exercitarea atribuţiilor specifice acestei autorităţi.
     Pentru exercitarea în cât mai bune condiții a activității în cadrul Consiliului Local al Orasului Buziaş, respectiv pentru documentarea și fundamentarea diverselor proiecte de Hotărâri ale Consiliului Local, aflate în lucru, în perioada la care se referă prezentul raport, am desfășurat  urmatoarele activități:
· Am analizat toate proiectele de hotărâri iniţiate la nivelul instituţiei, de către Primarul oraşului Buziaş, am studiat domeniile supuse reglementărilor respective,

· Am susţinut toate proiectele de dezvoltare a oraşului, atât din calitatea de viceprimar, cât şi din cea de consilier local,
· Am participat la sedintele Consiliului de Administratie al Liceului Teoretic Buzias, in considerarea calitatii de membru al acestui organ, desemnat ca reprezentant al Primarului orasului Buzias,
· Am avut o serie de întâlniri cu cetățenii din unitatea administrativ teritorială Buziaş , intâlniri la care mi-au fost aduse la cunoștință diferite probleme, idei și sugestii, în vederea dezvoltării  comunităţii locale. 
· Am  coordonat actiunile de voluntariat organizate şi desfăşurate pentru ecologizarea zonelor periurbane din unitatea administrativ teritoriala Buzias,

· Am fost desemnat membru în cadrul Consiliului de Administraţie al Liceului Teoretic Buziaş, în calitate de reprezentant al Primarului oraşului Buziaş, participând astfel la şedinţele acestui organ ,  poziţie care mi-a permis cunoaşterea în detaliu şi în concret a problemelor specifice învăţământului preuniversitar de pe raza UAT Buzias,
· Am desfăşurat acţiuni de voluntariat în vederea susţinerii persoanelor aflate în nevoie, inclusiv prin distribuirea de produse alimentare, în principal, dar  si nealimentare, de primă necesitate,
· Implicarea în ajutorarea si solutionarea nevoilor de prima necesitate, cu finalitatea institutionalizării,  a unor persoane fara adapost,

· Am desfăşurat activitati foarte frecvente de verificare, în cadrul UAT Buzias, pentru evaluarea situaţiilor care au necesitat intervenirea în domeniul gospodaririi localitătii, inclusiv activităţi de ecologizare pe raza UAT Buzias,

· Activitati desfasurate în teren în vederea verificarii serviciilor prestate de operatori , pe raza UAT Buziaş, raportat la angajamentele asumate prin contracte, precum şi în conformitate cu legislaţia în vigoare, incidenta în materia serviciilor de utilitati publice.

· In considerarea calitatii detinute de presedinte al Consiliului de Administratie al Clubului sportiv Phoenix Buzias, m-am  implicat si am participat la o gama largă de activităţi cultural – sportive, 
· Comunicarea în permanenţă, fără limita unui program normal de activitate, atât fizic, cât şi prin mijloace de comunicare electronice, cu cetăţenii, agentii economici  şi instituţiile având activitate pe raza UAT Buziaş.

         Periodic, am făcut vizite la domiciliile persoanelor vârstnice din comunitate, în vederea acordării sprijinului, conform nevoilor identificate .

            Problemele care mi-au fost aduse la cunoştinţă de către cetățeni şi care au fost de competenţa Consiliului Local, le-am prezentat în cadrul ședințelor Consiliului Local Buziaş, spre a fi analizate şi a primi soluţiile legale corespunzătoare.
             Am desfăşurat o prezenţă activă şi constantă în cadrul şedinţelor Consiliului local oraş Buziaş, dar si in cadrul comisiilor de receptie, a comisiei tehnice de analiza a cererilor in materia fondului funciar, a Comisiei locale de fond funciar, în toată această activitate acţionând cu promptitudine şi corectitudine, conform legislaţiei în vigoare, numai în folosul şi interesul comunităţii locale din care fac parte şi pe care o reprezint.

Apreciez că prezentul raport răspunde pe deplin atât cerințelor legale în materie, cât și angajamentelor asumate, privind responsabilitatea şi transparența în activitatea desfășurată, respectiv comunicarea cu cetățenii din unitatea administrativ teritorială Buziaş .
                                      CÎNDEA CRISTIAN VASILE
     VICEPRIMAR ORAŞ BUZIAŞ,

CONSILIER LOCAL ÎN CADRUL CONSILIULUI LOCAL ORAŞ BUZIAŞ

